Torta Pasqualina
Είναι φουσκωτή σαν τούρτα, έχει βουτυράτη ζύμη σαν μπριζέ, πολλά αυγά και, φυσικά, χόρτα, παρμεζάνα και ρικότα.
350 γρ. αλεύρι για όλες τις χρήσεις, 2 κουτ. γλυκού ζάχαρη, 1½ κουτ. γλυκού αλάτι, 250 γρ. βούτυρο παγωμένο, σε κυβάκια, 1½ κιλό σπανάκι, χοντροκομμένο, 2 ξερά κρεμμύδια, ψιλοκομμένα, 1 σκελίδα σκόρδο, λιωμένη, 3 φρέσκα κρεμμυδάκια, ψιλοκομμένα, 4 κουτ. σούπας ελαιόλαδο, 10 αυγά, 1½ φλιτζ. τσαγιού φρέσκια ρικότα ή φρέσκια μυζήθρα, 150 γρ. παρμεζάνα, τριμμένη, 2 κουτ. γλυκού ξύσμα λεμονιού, 2 κουτ. γλυκού αλάτι, 1/3 κουτ. γλυκού μοσχοκάρυδο, τριμμένο, 1½ κουτ. γλυκού πιπέρι, λίγο αλεύρι γ.ο.χ., για αλεύρωμα, 2 κουτ. γλυκού ζάχαρη
Ζυμώνουμε όλα τα υλικά με περίπου 1/2 φλιτζ. τσαγιού νερό παγωμένο, μέχρι να σχηματιστεί μια σφιχτή και λεία ζύμη.Τη χωρίζουμε σε δύο μέρη, το ένα λίγο μεγαλύτερο από το άλλο, τα καλύπτουμε με μεμβράνη και τα αφήνουμε στο ψυγείο για 2 ώρες.Σε αλατισμένο νερό που κοχλάζει ζεματίζουμε το σπανάκι για 2 λεπτά, μέχρι να μαλακώσει ελαφρώς.Το βγάζουμε με τρυπητή κουτάλα σε μπολ με παγωμένο νερό, για να σταματήσει ο βρασμός και να διατηρήσει το πράσινο χρώμα του. Το στραγγίζουμε καλά και το ψιλοκόβουμε.Σε ένα τηγάνι ζεσταίνουμε το λάδι και σοτάρουμε τα κρεμμύδια(ξερά και φρέσκα), για 10 λεπτά σε χαμηλή φωτιά, μέχρι να μαλακώσουν.Τα αδειάζουμε σε μπολ και τα αφήνουμε να κρυώσουν. Προσθέτουμε το ψιλοκομμένο σπανάκι, 4 αυγά, τα τυριά, το σκόρδο, το ξύσμα, το μοσχοκάρυδο, αλατοπίπερο και ανακατεύουμε.Λαδώνουμε καλά ένα βαθύ ταψί (με αποσπώμενα τοιχώματα) διαμέτρου 24-26 εκ. και προθερμαίνουμε τον φούρνο στους 200°C.Αλευρώνουμε μια λεία επιφάνεια και ανοίγουμε το μεγαλύτερο κομμάτι ζύμης σε φύλλο διαμέτρου περίπου 30 εκ. Το απλώνου- με στο ταψί, ώστε να καλύψει καλά τον πυθ- μένα και τα τοιχώματα.Αδειάζουμε τη γέμιση, τη στρώνουμε ομοιόμορφα και ανοίγουμε 5 βαθιές λακκουβίτσες με ένα κουτάλι, σε ίσες αποστάσεις μεταξύ τους. Σε αυτές τις λακκούβες σπάμε τα 5 αυγά. Το έκτο αυγό το χτυπάμε μαζί με τη ζάχαρη σε ένα μπολ.Ανοίγουμε το δεύτερο κομμάτι ζύμης σε φύλλο με διάμετρο ίση με του ταψιού, καλύπτουμε προσεκτικά με αυτό την πίτα και γυρίζουμε τις άκρες των φύλλων προς τα μέσα, φτιάχνοντας περιμετρικά ένα κορδόνι.Ψήνουμε για 50 λεπτά και ξεφουρνίζουμε. Αλείφουμε την επιφάνεια με το μείγμα αυγού και ζάχαρης και ψήνουμε για περίπου άλλα 20 λεπτά, μέχρι να ροδίσει.
Αλεύρι (ζύμες),Αυγά,Κρεμμύδι,Λαχανικά,Σπανάκι,Τυρί,Χόρτα , Μυρωδικά,Πάσχα